Dvostratificirana ćelija
Termin dvoslojevita ganglijska ćelija ili dvostratificirana i bistratificirana ganglijska ćelija može se odnositi na bilo koji od dva tipaganglijskih ćelija mrežnjače čije se ćelijsko tijelo nalazi u njenom ganglijskom sloju. To su bistrotificirana malopoljna ganglijska ćelija, poznata i kao mala bistratificirana ćelija (SBC) i bistrificirana velikopoljna ganglijska ćelija ili velika bistratificirana ćelija (LBC). Bistratificirane ćelije dobijaju impulse od bipolarnih i amakrinih ćelija. Svoje aksone projiciraju kroz optički nerv i optički trakt u konioćelijske (čepićne) slojeve u lateralnom genikulatnom jezgru (LGN), stvarajući sinapse sa konioćelijskim ćelijama. Konioćelijski znači "ćelije male poput prašine"; zbog male veličine bilo ih je teško i pronaći. Oko 8 do 10% ganglijskih ćelija mrežnjače su bistratificirane. Primaju nervne impulse od srednjeg broja štapića i čepića. Imaju umjerenu prostornu rezoluciju, umjerenu brzinu provođenja i mogu reagirati na podražaje umjerenog kontrasta. Mogu biti uključenu i u viđenje boja.